section_heading: Životopis
paragraph_text: Čuvši od Ralpha priču o tome kako su njegov otac i Tony izveli pljačku kartaške partije koju je održavao Feech La Manna, Jackie postaje odlučan u namjeri da krene očevim stopama. Uz pomoć Carla Renzija, Dina Zerillija i Matusha, pokušao je opljačkati partiju koju je održavao vojnik iz ekipe Aprile Eugene Pontecorvo. Stvari su krenule naopako čim su upali: Jackie je ubio djelitelja "Sunshinea", Renzija je na licu mjesta ubio Christopher, Furio Giunta je pogođen u nogu, a Matush je pobjegao autom za bijeg čim je čuo pucnjeve. Jackie je jedva uspio pobjeći ukravši na brzinu automobil. Prošao je pokraj Zerillija ostavivši ga na nemilost Moltisantija i Alberta Baresea.